**Kvalitetsudvikling og kvalitetssystem**

**Overordnede formål**

**Bekendtgørelse af lov om de gymnasiale uddannelser**

*§1 Formålet med uddannelserne omfattet af denne lov er at forberede eleverne til videregående uddannelse, herunder at de tilegner sig almendannelse, viden og kompetencer gennem uddannelsens kombination af faglig bredde og dybde og gennem samspillet mellem fagene.*

Kvalitetssystemet tager udgangspunkt i en evalueringsplan som er udarbejdet i henhold til bekendtgørelsen om de gymnasiale uddannelser (BEK nr. 497 af 18/05/2017, kapitel 10).  
[LÆS MERE HER](https://www.uvm.dk/-/media/filer/uvm/udd/gym/pdf18/jan/180104-vejledning-til-lov-og-bekendtgoerelse-om-institutionernes-kvalitetssystem.pdf)

**Institutionernes kvalitetssystem i forhold til ovenstående**

Alle gymnasiale uddannelsesinstitutioner skal fastlægge og anvende et system til kvalitetsudvikling og resultatvurdering. Den enkelte skole skal bidrage til opfyldelse af de nationale uddannelses- og institutionspolitiske mål for de gymnasiale uddannelser. Skolerne skal i forlængelse heraf sætte egne mål med henblik på løbende at udvikle kvaliteten af uddannelserne.

Med et system til kvalitetsudvikling og resultatvurdering menes, at skolens arbejde med kvalitetsudvikling skal bestå af en fast defineret procedure i en samlet systematik. Dette skal ske via en strategisk tilgang, hvor fokus er at forbedre undervisningen og de rammer, som undervisningen foregår indenfor. Det er vigtigt, at ledere, medarbejdere og elever/kursister deltager i processen, så kvalitetssystemet bliver et praktisk anvendeligt værktøj i skolens hverdag.

Se vejledning til bekendtgørelse om Institutionernes kvalitetssystem: <https://www.uvm.dk/-/media/filer/uvm/udd/gym/pdf18/jan/180104-vejledning-til-lov-og-bekendtgoerelse-om-institutionernes-kvalitetssystem.pdf> )

**Målkriterier for kvalitetsudvikling**

De retningsgivende mål for gymnasiale uddannelser, der fremgår afaftalen om styrkede gymnasiale uddannelser fra juni 2016, skal sætte retning for elevernes læring og faglige niveau med det sigte, at skolerne udfordrer alle elever, så de bliver så dygtige som de kan, herunder at alle elever, uanset social baggrund, får realiseret deres potentiale bedst muligt gennem høj kvalitet i undervisningstilbuddene. Målene skal desuden sætte retning for øget indsats vedr. elevernes trivsel. Endelig skal målene omfatte anvendelsen af de gymnasiale uddannelser som grundlag for videregående uddannelse.

**Rungsted Gymnasiums opgaver**

* Faglig udvikling (undervisningsevaluering, karakterniveau)
* Social trivsel (elevtrivselsundersøgelse)
* Overgangsfrekvens (til de videregående uddannelser)
* Særlige elevgrupper (fag, løfteevne m.m.)
* Årlig selvevaluering og opfølgningsplan af egen institution (bestyrelse og elevråd samt hjemmeside)